钦定古今图书集成/明伦汇编/官常典/第650卷 > 顾允元
## 钦定古今图书集成/明伦汇编/官常典/第650卷 > 顾允元

按《苏州府志》：“允元，字懋善，昆山人。万历十四年丙戌
进士。授瓯宁县令。为政持大体，妇孺皆得前陈诉，而
执法不少假借。地产铁，冶水灌田，田尽赭，允元疏免
其税，立开煎之禁，民赖有秋。先是以军兴倍征田租，
军罢不改，允元白捐其半。闽俗溺女，又蓄婢，至老不
嫁，皆设法禁之，其风少变。持母服归，以暴疾卒。”